C 152/70
DA
Den Europæiske Unions Tidende
6.4.2022
4.10.
Med udgangspunkt i rammen har man udformet et selvevalueringsværktøj, som virksomhederne kan benytte til kortlægning af områder, der trænger til forbedring.
4.11. »Fixing the Business of Food«-initiativet danner også grundlag for en digital platform, der fokuserer på god praksis.
Rammen med de fire søjler giver konkrete eksempler på målsætninger, mål, indikatorer og parametre, som er særligt udvalgt med fødevarevirksomheder for øje og afstemt med 2030-dagsordenen.
Rammen kan endvidere hjælpe virksomhederne med at kortlægge deres nøgleresultatindikatorer, investorerne med at overvåge fødevarevirksomhedernes aktiviteter og udvikling og dem, der udarbejder bæredygtighedsrapporter, med at redigere disse.
Som følge af de særlige forhold i visse delsektorer er rammen blevet tilpasset små landbrugsvirksomheder, akvakulturvirksomheder og vinproducenter.
5.
Politiske rammer for fødevarevirksomheders tilpasning til verdensmålene for bæredygtig udvikling 5.1.
EØSU udtrykker tilfredshed med EU's adfærdskodeks for ansvarlig forretnings- og markedsføringspraksis som en vigtig faktor til gennemførelse af fra jord til bord-strategien.
Størsteparten af de berørte parter anser generelt udviklingen af den frivillige kodeks som en værdifuld proces, der har bragt partnerne i fødevareforsyningskæden tættere sammen.
Initiativet markerer et udgangspunkt og bør fortsætte med at tjene som en samarbejdsbaseret platform for ansvarlig og bæredygtig forretningspraksis.
5.2.
På basis af bl.a. feedback fra virksomheder og interessenter gør EØSU imidlertid opmærksom på begrænsningerne ved en frivillig tilgang og understreger behovet for, at der vedtages regler og love for at sikre en hurtig omstilling til bæredygtighed.
Dette omfatter også en revision af konkurrencereglerne for yderligere at styrke samarbejde og bæredygtighed i hele forsyningskæden.
5.3.
EØSU fremhæver endvidere, at adfærdskodeksen er svag på det sociale område, og beklager, at kollektive overenskomstforhandlinger ikke nævnes.
Den sociale dialog er meget vigtig, og arbejdsmarkedets parter bør inddrages i hele kæden.
Vejen til bæredygtighed bør have en positiv indvirkning på lønninger og arbejdsvilkår.
5.4.
Adfærdskodeksen mangler også tiltag, der skal gøre sunde og bæredygtige fødevarer mere økonomisk overkommelige.
Sunde og bæredygtige fødevarer, der er til at betale, ville hjælpe forbrugerne med at skifte til en sund og bæredygtig kost.
5.5.
Adfærdskodeksen mangler en solid overvågningsmekanisme til evaluering af relevansen, gennemførelsen og virkningen af forpligtelserne.
Der bør indføres en grundig revisionsprocedure for den konkrete gennemførelse af adfærdskodeksen for at overvåge, hvorvidt de individuelle forpligtelser og tilsagn vedrørende de opstillede mål opfyldes.
Erfaringen viser, at kun det, der måles og overvåges, bliver udført.
Generelt vil en øget inddragelse af civilsamfundet (den sociale dialog) også være afgørende for et vellykket resultat.
Et europæisk fødevarepolitisk råd med flere interessenter og på flere niveauer, som foreslået af EØSU i tidligere udtalelser (22), kunne bl.a.
fremme civilsamfundets inddragelse i overvågningen af adfærdskodeksen.
5.6.
Indtil videre er det hovedsagelig større og multinationale virksomheder, der har tilsluttet sig adfærdskodeksen.
Der skal skabes et miljø, der er gunstigt for støtte og fremme af et stærkere engagement i dagsordenen for bæredygtig udvikling, så SMV'erne bliver en prioritet i EU's fødevarepolitikker.
Mens større virksomheder ofte har oprettet egne bæredygtig­ hedsafdelinger, har SMV'erne ofte kun begrænsede ressourcer og begrænset kapacitet til at indarbejde bæredygtighed i virksomheden.
5.7.
EØSU henleder opmærksomheden på konklusionerne i sine tidligere udtalelser, hvori udvalget efterlyser en mere fair fødevareforsyningskæde og anerkender fødevareforsyningskædens ekstraordinære funktion i hele Europa, der hver dag sikrer alle borgere adgang til fødevarer af høj kvalitet.
Det er vigtigt, at medlemsstaterne hurtigt gennemfører EU-direktivet om urimelig handelspraksis og andre støttepolitikker for at fremme mere bæredygtige og robuste fødevaresystemer (23).
(22) (23)
EØSU's udtalelse om Civilsamfundets bidrag til udviklingen af en samlet fødevarepolitik i EU (EUT C 129 af 11.4.2018, s. 18), og EØSU's udtalelse om Fra jord til bord: en bæredygtig fødevarestrategi (EUT C 429 af 11.12.2020, s. 268).
EØSU's udtalelse om Mod en fair fødevareforsyningskæde (EUT C 517 af 22.12.2021, s. 38).